# 普通話拼音

**普通話拼音**（粵拼：pou2 tung1 waa2 ping3 jam1）
，係用拉丁字母記寫漢字普通話音嘅轉寫體系。係由中華人民共和國政府喺1958年所創，1979年取代咗威式拼音成為英文拼寫中國大陸人名、地名嘅標準拼音。

中華人民共和國官方叫佢做**漢語拼音**hon3 jyu5 ping3 jam1（普通話拼音：Hànyǔ pīnyīn），但漢語唔等於普通話，呢個嗌法明顯有問題，有官話霸權主義（見推普滅方）之嫌。

字母表同英文字母表一樣。喺拼寫上，呢套拼音根據普通話嘅語音分成咗聲母表同韻母表，聲母有21個，韻母有37個，另外重有4個聲調符號同1個隔音符號。

## 聲母

包括每個音節開頭嘅輔音，但係唔包括零聲母嘅情況。上面嗰個係拼音字母，下面係國際音標。

|  |  |  |  |  |  |
| --- | --- | --- | --- | --- | --- |
|  | 塞音 | 鼻音 | 邊音 | 塞擦音 | 擦音 |
| 清音 | 濁音 | 濁音 | 清音 | 清音 | 濁音 |
| 不送氣 | 送氣 | 不送氣 | 送氣 |
| 唇音 | b /p/ | p /pʰ/ | m /m/ |  |  |  | f /f/ |  |
| 齒齦音 | d /t/ | t /tʰ/ | n /n/ | l /l/ | z /ts/ | c /tsʰ/ | s /s/ |  |
| 捲脷音 |  |  |  |  | zh /ʈʂ/ | ch /ʈʂʰ/ | sh /ʂ/ | r /ʐ/ |
| 齦顎音 |  |  |  |  | j /tɕ/ | q /tɕʰ/ | x /ɕ/ |  |
| 軟顎音 | g /k/ | k /kʰ/ |  |  |  |  | h /x/ |  |

聲母表個順序：

|  |  |  |  |  |  |  |  |
| --- | --- | --- | --- | --- | --- | --- | --- |
|  |  b p m f  |  d t n l  |  g k h  |  j q x  |  zh ch sh r  |  z c s  | . |

|  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 拼音字母 | **b** | **p** | **m** | **f** | **d** | **t** | **n** | **l** |
| 注音字母 | **ㄅ** 玻 | **ㄆ** 坡 | **ㄇ** 摸 | **ㄈ** 佛 | **ㄉ** 得 | **ㄊ** 特 | **ㄋ** 訥 | **ㄌ** 勒 |

 |
|

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 拼音字母 | **g** | **k** | **h** |  | **j** | **q** | **x** |  |
| 注音字母 | **ㄍ** 哥 | **ㄎ** 科 | **ㄏ** 喝 |  | **ㄐ** 基 | **ㄑ** 欺 | **ㄒ** 希 |  |

 |
|

|  |  |  |  |  |  |  |  |
| --- | --- | --- | --- | --- | --- | --- | --- |
| 拼音字母 | **zh** | **ch** | **sh** | **r** | **z** | **c** | **s** |
| 注音字母 | **ㄓ** 知 | **ㄔ** 蚩 | **ㄕ** 詩 | **ㄖ** 日 | **ㄗ** 資 | **ㄘ** 雌 | **ㄙ** 思 |

 |

## 韻母

下列普通話拼音37個韻母，每一格嘅第一行第一個係唔拼聲母嘅寫法；第二個係拼聲母嘅寫法；第三個係IPA；第二行第一個係注音字母，第二個係例字。注意帶-r係標示呢個韻母兒化咗，唔係話個-r會發音：

|  | 開口呼 | 齊齒呼 | 合口呼 | 撮口呼 |
| --- | --- | --- | --- | --- |
| 單 元 音 韻 母 | -i [ɿ]/[ʅ] 「字」「指」嘅韻母 | yi -i [i] 丨　衣 | wu -u [u] ㄨ　烏 | yu -ü/-u [y] ㄩ　迂 |
| a -a [a] ㄚ　啊 | ya -ia [i̯a] 丨ㄚ　呀 | wa -ua [u̯a] ㄨㄚ　蛙 |  |
| o -o [o̞] ㄛ　喔 |  | wo -uo [u̯o] ㄨㄛ　窝 |  |
| e -e [ɤ] ㄜ　鵝 |  |  |  |
| ê [e̞] ㄝ　誒 | ye -ie [i̯e̞] 丨ㄝ　耶 |  | yue -üe/-ue [y̯e̞] ㄩㄝ　約 |
| er [ɚ] ㄦ　兒 |  |  |  |
| 複 元 音 韻 母 | ai -ai [aɪ̯] ㄞ　哀 |  | wai -uai [u̯aɪ̯] ㄨㄞ　歪 |  |
| ei -ei [eɪ̯] ㄟ　誒 |  | wei -ui [u̯eɪ̯] ㄨㄟ　威 |  |
| ao -ao [ɑʊ̯] ㄠ　熬 | yao -iao [i̯ɑʊ̯] 丨ㄠ　腰 |  |  |
| ou -ou [oʊ̯] ㄡ　歐 | you -iu [i̯oʊ̯] 丨ㄡ　優 |  |  |
| 帶 鼻 音 韻 母 | an -an [an] ㄢ　安 | yan -ian [i̯ɛn] 丨ㄢ　煙 | wan -uan [u̯an] ㄨㄢ　彎 | yuan -üan/-uan [y̯ɛn] ㄩㄢ　冤 |
| en -en [ən] ㄣ　恩 | yin -in [in] 丨ㄣ　因 | wen -un [u̯ən] ㄨㄣ　温 | yun -ün/-un [yn] ㄩㄣ　晕 |
| ang -ang [ɑŋ] ㄤ　昂 | yang -iang [i̯ɑŋ] 丨ㄤ　央 | wang -uang [u̯ɑŋ] ㄨㄤ　汪 |  |
| eng -eng [ɤŋ] ㄥ　「亨」嘅韻母 | ying -ing [iŋ] 丨ㄥ　英 | weng [u̯ɤŋ] ㄨㄥ　翁 |  |
| -ong [uŋ] ㄨㄥ　「轟」嘅韻母 | yong -iong [yŋ] ㄩㄥ　雍 |  |  |

## 聲調

普通話四聲調值曲線法表示
普通話入面有四個聲調同埋輕聲：

* **第一聲**（**陰平**，或**平調**，¯）
* **第二聲**（**陽平**，或**升調**，ˊ）
* **第三聲**（**上聲**，或**上音**，ˇ）
* **第四聲**（**去聲**，或**去音**，ˋ）

## 爭議

雖然官方稱之為「漢語拼音」，但實際上漢語萬萬千，各地語音唔同，呢套拼音只能夠拼寫到普通話嘅語音，論拼寫廣府話就要另造拼法，而佢拼寫體系中以清濁字母分別對應送氣、冇送氣聲母嘅做法，面對江浙話、福建話呢啲塞音三分（清濁+清音送氣不送氣）嘅語言就更加拼寫唔到。而呢啲南方漢語都係「漢語」，所以有人認為呢個名名不副實，甚至宣揚緊「官話霸權」，暗示只有官話先至係漢語、其他漢語語都唔算「漢語」，而呢點係嚴重違反事實嘅。

而家普通話拼音係中國大陸漢族地方統一嘅地名、人名英文寫法，唔似港澳、外國唐人個名可以據佢自身母語發音來拼寫，畀一啲人認為係一種文化打壓。好似廣州、廈門、天津英文名由Canton、Amoy、Tientsin改成Guangzhou、Xiamen、Tianjin，就令當地市民好嬲，因為呢啲舊名伴隨嗰時嘅國際聲望通行世界，已經成為城市招牌，換咗個名令人認唔出，等於損失咗品牌資源，亦令當地人喪失咗本來用母語嚟命名嘅基本權利。

教育之中，普通話拼音作為推普工具、漢字注音工具，成為唯一嘅注音標準，結果令一啲人母語水平下降，望到隻字只曉得普通話讀音，而唔知母語讀音。

而一啲人質疑拼寫嘅合理性。比如j、q、x、zh呢一類嘅拼寫，用英文來發唔似原音，有時可能連點讀都唔知，不過呢種情況喺其他一啲拼音方案入面都會有。

不過有啲人認為普通話拼音方便咗唔同地區嘅中國人溝通，並且對中文數碼檢索、圖書館學等有極大貢獻，唔可以抹殺。

## 註